কার্ডিফ প্রতিনিধি ॥ বৃটেনের ওয়েলস বাংলাদেশ চেম্বার অব কমার্স ইউকের উদ্যোগে ২৫ জুন কার্ডিফ বাংলাদেশ সেন্টারে আন্তরিক পরিবেশে ও ধর্মীয় ভাবগাম্ভীর্যের মাধ্যমে এক ইফতার মাহফিল ও আলোচনা সভার আয়োজন করা হয়। ওয়েলস বাংলাদেশ চেম্বার অব কমার্সের চেয়ারম্যান বিশিষ্ট ব্যবসায়ী দিলাবর এম হোসাইনের সভাপতিত্বে এবং সেক্রেটারী জেনারেল মাহবুব নূর মাহবস এর পরিচালনায় অনুষ্ঠিত ইফতার মাহফিলে দোয়া পরিচালনা করেন জালালিয়া মসজিদের ইমাম হাফিজ মাওলানা খায়রুল আলম। ইফতার মাহাফিলে অন্যান্যদের মধ্যে চেম্বার অব কমার্সের ভাইস চেয়ারম্যান আলহাজ্ব আলী আকবর, বাংলা টিভির ওয়েলস এম্বেসেডর, দৈনিক মৌলভীবাজার ডট কমের সম্পাদক মকিস মনসুর আহমদ, গ্রেটার সিলেট কাউন্সিল ওয়েলসের চেয়ারপার্সন লিয়াকত আলী, চেম্বার অব কমার্সের ডেপুটি সেক্রেটারী ইমতাজ হোসেন জাক, ফাইনান্স ডাইরেক্টর আবু তাহের খান রিপন, ট্রেড এন্ড ইনভেস্টমেন্ট ...